Törpe

Röviden

A törpék a Törpe Hegységben élnek, Gorn a fővárosuk. Sokat kereskednek mind vízen mind szárazföldön. A törpék a hajózás szakértői, de remekül értenek a harchoz is, ellentétben a varázslással. A törpék királya Oden a harcosok klánjából származik, akik a Háború istenét tisztelik ’Njorn’-t. A második legnagyobb klán a kereskedők klánja, akik a Hajózás és Kereskedés istenét tisztelik ’Mordjen’-t.

Kinézet:

A törpék alacsonyak (120-150cm), és erős testfelépítésűek. A legtöbb törpe közel olyan széles, mint amilyen magas, gyakoribb, hogy nagyon izmosak, de előfordul, hogy ennyire kövérek. Bőrszínük jellemzően világos, míg szemük barna vagy szürke, hajuk színe pedig vöröses vagy barna. A törpék hosszú hajat viselnek, melyet ritkán hordanak csak kiengedve, a férfiak hosszú szakállat is növesztenek, melyet szintén gyakran fonnak be, míg bár a nőknek is nő szakálluk, azonban ők leborotválják teljesen. A törpéknek a goblinokhoz hasonlóan nagy orruk van, azonban kifejezetten utálják, ha a goblinokhoz hasonlítják őket.

Társadalom:

Társadalmuk klánokra osztható, egészen pontosan háromra. A legnagyobb klán, a Harcosok klánja, melynek Oden a vezetője, és egyben a törpék királya is. Ez a klán kizárólag harcosokat nevel, az ellátásukat a többi klánra bízzák, városuk, egyben a törpék fővárosa is, Gorn a hegy mélyén található. A második legnagyobb klán a Kjullban élő Kereskedő klán, akik szárazföldi és vízi kereskedelemmel foglalkoznak, ők szerzik be az ellátmányok nagy részét elsősorban a Viharföldeken található falvakkal kereskedve, ennek a klánnak kizárólag kereskedő tagjai vannak. A harmadik, legkisebb klán a Torj városában élő Kézművesek klánja, akik között a kontinens legjobb kovácsai vannak, de rendkívül ügyesek az agyagból vagy fából készült használati eszközök gyártásában is, melyek egy részét törpéknek, egy részét pedig kifejezetten kereskedelemre szánják. Mindhárom klánban klasszikusan egy férfi és egy nő köt házasságot, az utódokat pedig felnőttkorig nevelik és oktatják. A törpék királyt politikai helyzettő függően váltanak, lényegében a három klán vezetője királynak számít, azonban háborús esetben a Harcosok klánjának királya az első király, míg a többiek csak a munkáját segítik, viszont ha nincs háborús helyzet, akkor a másik két klán tevékenysége közül fontosabbnak tartott klán királya lesz az első király. A királyi cím öröklődik. Mindhárom klán rendelkezik külön papi renddel, akik segítenek az infrastruktúra fenntartásában, viszont mágus céhe csak a Harcosok klánjának van.

Vallás:

A három klán más- más istent tisztel. A Harcosok klánja Njorn-t, a Kereskedő klán Mordjen-t, míg a Kézművesek klánja Anj-ot. Bár az istenek mások, a tiszteletük hasonló módon zajlik. Minden háztartásban van egy apró szentély, melynél minden reggel és este imákat mondanak az ott lakók. A papok feladata, hogy a szentélyeket segítség fenntartani, így gyertyákat, füstölőket és egyéb vallási eszközöket juttatnak el a háztartásokba.

Diplomácia:
 * Barát: Ekik, Elf Köztársaság
 * Neutrális: Orkok, Yajuuk
 * Ellenség: Elf Birodalom, Goblinok (vetélytársak)